CELEX: E2016P0012
Language: et
Date: 2016-09-20 00:00:00
Title: Ettevõtja Marine Harvest ASA poolt 20. septembril 2016 EFTA järelevalveameti vastu algatatud hagi (kohtuasi E-12/16)

15.12.2016   
            
            
               ET
            
            
               Euroopa Liidu Teataja
            
            
               C 467/25
            
         Ettevõtja Marine Harvest ASA poolt 20. septembril 2016 EFTA järelevalveameti vastu algatatud hagi
   (kohtuasi E-12/16)
   (2016/C 467/12)
   20. septembril 2016 esitas ettevõtja Marine Harvest ASA, keda esindavad advokaat Torben Foss ja advokaat Kjetil Raknerud, Advokatfirmaet PricewaterhouseCoopers AS, Sandviksbodene 2A, P.O. Box 3984 Sandviken, NO-5835 Bergen, EFTA kohtusse EFTA järelevalveameti vastu hagi.
   Hageja taotleb, et EFTA Kohus tunnistaks järgmist:
   
               1.
            
            
               EFTA järelevalveameti 27. juuli 2016. aasta otsus juhtumis nr 79116 põhineb asjaomaste õigusallikate vääral tõlgendusel ja on seega tühine;
            
         
               2.
            
            
               EFTA järelevalveametil ei ole EMP lepingu protokolli nr 9 artikli 4 lõike 1 kohaselt pädevust ega kohustust tegelda kalandussektori riigiabi järelevalvega ja seepärast on ta kohustatud hindama hageja väiteid 2. mail 2016 esitatud ametliku kaebuse kaudu;
            
         
               3.
            
            
               EFTA järelevalveamet peab kandma menetluskulud.
            
         
      Õiguslik ja faktiline taust ning hagi toetuseks esitatud asjaolud
   
   
               —
            
            
               Hageja palub tühistada EFTA järelevalveameti 27. juuli 2016. aasta otsuse juhtumis nr 79116.
            
         
               —
            
            
               Marine Harvest väidab, et järelevalveametil on vajalik pädevus kontrollida, kas kalandus- ja vesiviljelustoodete tootmiseks ja turustamiseks antav abi on EMP lepinguga kooskõlas, ja teha EMP lepingu artikli 62 alusel (EMP lepingu protokoll nr 26) järelevalvet, ning samuti et järelevalveamet on kohustatud korraldama sellist järelevalvet sama artikli kohaselt.
            
         
               —
            
            
               Oluliseks elemendiks on siin lepingu protokolli nr 26 tõlgendamine: selles protokollis on sätestatud EFTA järelevalveameti pädevus, ent ei ole viidatud konkreetselt kalanduse ja vesiviljeluse sektorile. Järelevalveameti otsuse kohaselt tuleks eespool nimetatud loetelu pidada ammendavaks.
            
         
               —
            
            
               Hageja leiab, et selline tõlgendus lisab protokollile nr 26 nüansi, mis ei leia toetust lepingu eesmärkides ja põhisätetes, mis on loetletud protokollis endas.